
Temeljem članka 36. Statuta Općine Vuka («Službeni glasnik Općine Vuka» broj 1/14), Općinsko vijeće Općine Vuka, na svojoj 15. sjednici održanoj dana 28. travnja 2015. godine, donosi

ODLUKU

o izradi Strategije razvoja Općine Vuka

Članak 1.


Općinsko vijeće donosi Odluku o izradi Strategije razvoja Općine Vuka.

Članak 2.


Ovom Odlukom pokreće se postupak izrade Strateškog razvojnog programa Općine Vuka, temeljem Pravilnika o provedbi Mjere 7 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014. – 2020.


Natječaj za provedbu podmjere 7.1. „Sastavljanje i ažuriranje planova za razvoj općina i sela u  ruralnim područjima i njihovih temeljnih usluga te planova zaštite i upravljanja odnose se na lokalitete Natura 2000 i druga područja visoke prirodne vrijednosti“ – provedba operacije 7.1.1. „Sastavljanje i ažuriranje planova za razvoj jedinica lokalne samouprave“.

Članak 3.


Tijekom provedbe postupka nabave predmetne usluge provest će se procedura prema Zakonu o javnoj nabavi i Pravilniku o provedbi postupka nabave bagatelne vrijednosti Općine Vuka.

Članak 4.



Sredstva za plaćanje nabave osigurat će se Rebalanskom proračuna Općine Vuka.

Članak 5.


Administrativno tehničke poslove obavljat će Jedinstveni upravni odjel Općine Vuka.

Članak 6.


Ova Odluka stupa na snagu dan nakon objave u ''Službenom glasniku Općine Vuka''.

U Vuki, 28. travnja 2015. godine
 

Predsjednik Općinskog vijeća

Mario Perešin

